Polisie moet nou heroïen-teenmiddel saamdraDie polisie in New York en ander noodpersoneel sal voortaan die middel naloxone moet saamdra. Naloxone is ‘n neusspuitteenmiddel vir heroïen en ander opiumgebaseerde dwelmmiddels. Dit volg op die skerp toename in gevalle waar mense ŉ oordosis heroïen of ander opiumgebaseerde dwelms ingekry het, en noodbehandeling moet kry. Die polisie in Quincy, Massachusetts, dra reeds sedert 2010 naloxone saam en het reeds 211 uit 221 mense gered wat oordosisse ingekry het. Minstens twee Amerikaanse deelstate het onlangs dagga gewettig as ‘n gepoogde teenvoeter vir die skerp toename in die gebruik van ernstiger dwelmmiddels. Bron: Christian Science Monitor